##### ΜΟΥΣΕΙΟ ΚΑΙ ΑΚΑΔΗΜΙΑ

**ΠΑΙΔΙΚΗΣ ΤΕΧΝΗΣ**

**΄ΟΙΚΟΥΜΕΝΗ΄**

## **11η  BIENNALE ΠΑΙΔΙΚΗΣ ΖΩΓΡΑΦΙΚΗΣ**

Ξάνθη 2024-2025

**“ΤΕΧΝHΤΗ ΝΟΗΜΟΣΥΝΗ”**

 Το Μουσείο και η Ακαδημία Παιδικής Τέχνης ΄ΟΙΚΟΥΜΕΝΗ΄ διοργανώνουν την **11η BIENNALE Παιδικής Ζωγραφικής,** πρεσβεύοντας την αγάπη, την ειρήνη, τη φιλία και την αλληλεγγύη μεταξύ των λαών του κόσμου. Στήνοντας γέφυρες πολιτισμού ανάμεσα στα παιδιά και τους εφήβους όλου του κόσμου, επιχειρούμε να τους προβληματίσουμε για το κοινό μέλλον της ανθρωπότητας, προάγοντας παράλληλα τον σεβασμό στις ιδιαιτερότητες και τις παραδόσεις των λαών και των θρησκειών τους.

# Το θέμα που επιλέξαμε για την 11η Biennale 2024-2025 είναι :

**Η ΤΕΧΝHΤΗ ΝΟΗΜΟΣΥΝΗ**

Ζούμε σε μια εποχή ραγδαίων αλλαγών, με τις σκέψεις, τις πράξεις αλλά και την ίδια μας τη ζωή να ρυθμίζεται από «έξυπνες» συσκευές όπως κινητά τηλέφωνα, τηλεοράσεις, αυτοκίνητα και κάθε είδους έξυπνων μικροσυσκευών.

Η Τεχνητή Νοημοσύνη έχει εισβάλει στην επικοινωνία, στους Ηλεκτρονικούς Υπολογιστές, στην Ιατρική Επιστήμη και στην Τεχνολογία του Διαστήματος. Η αυτοματοποίηση και η χρήση (και διδασκαλία ήδη από μικρές ηλικίες) της Ρομποτικής αποτελούν την νέα μας πραγματικότητα, ενώ η αναπόφευκτη εξέλιξη τους διαμορφώνει έναν νέο πολιτισμό για την ανθρωπότητα.

Ο σύγχρονος πολίτης του κόσμου τρέχει με μεγάλες ταχύτητες για να προλάβει την ροή της τεχνολογικής ανάπτυξης και τα παιδιά γεννιούνται και μεγαλώνουν σε έναν νέο θαυμαστό κόσμο γεμάτο από ηλεκτρονικές συσκευές, παιχνίδια και ρομποτικές εφαρμογές.

Ζητούμε λοιπόν από τα παιδιά και τους εφήβους που πρόκειται να λάβουν μέρος στην **11η BIENNALE Παιδικής Ζωγραφικής**, να αποτυπώσουν στα έργα τους τις εντυπώσεις τους, τον ενθουσιασμό τους ή τις αναστολές τους, τα αγαπημένα τους αντικείμενα και κατασκευές που έχουν σχέση με την τεχνητή νοημοσύνη.

Βασική μας επιδίωξη είναι η ανίχνευση της προοπτικής τους όσον αφορά την ζωή και την διαμόρφωση του μέλλοντος τους μέσα από τις σύγχρονες εξελίξεις.

# **Βραβεία:**

Η διεύθυνση του Μουσείου και της Ακαδημίας Παιδικής Τέχνης θα βραβεύσει με διπλώματα τα έργα που θα διακριθούν. Η αξιολόγηση θα γίνει από ειδική επιτροπή η οποία θα αποτελείται από καλλιτέχνες και παιδοψυχολόγους από την Ελλάδα και χώρες του εξωτερικού.

Βραβεία θα επιδοθούν και στους διδασκάλους, για την καλή συμμετοχή των μαθητών τους!

**Όροι συμμετοχής:**

Όλα τα παιδιά ηλικίας από 4 έως 17 ετών, μπορούν να συμμετέχουν **με κόστος Συνδρομής Συμμετοχής : 20€** (θα αποσταλεί σχετικό email με επισυναπτόμενη την απόδειξη πληρωμής).

Δεν επιτρέπονται οι αντιγραφές έργων και οι παρεμβάσεις τρίτων στα έργα των παιδιών.

### Διαστάσεις και τεχνικές:

Τα έργα που θα σταλούν πρέπει να δημιουργηθούν επάνω σε **καμβά ή χαρτί με διαστάσεις 45Χ45 ή 60Χ40 εκ.** .

Τα υλικά που μπορούν να χρησιμοποιηθούν είναι: νερομπογιές, μαρκαδόροι, τέμπερες, μελάνες, παστέλ ξερό, λαδοπαστέλ, μολύβια, ακρυλικά, κολάζ, μικτές τεχνικές.

**Προσοχή:**

Δεν επιτρέπεται να γραφεί στην όψη του έργου καμιά λέξη, ούτε το όνομα του παιδιού.

Την ομαδική αποστολή έργων παρακαλούμε να συνοδεύει αναλυτική λίστα των ονομάτων των παιδιών που συμμετέχουν στο διαγωνισμό, με τη σφραγίδα του φορέα (σχολείο, εργαστήρι, πολιτιστικός σύλλογος κτλ).

Η Ακαδημία Παιδικής Τέχνης κάνει προσπάθειες καλής συνεργασίας και επικοινωνίας ανάμεσα στους φίλους και τους φορείς των χωρών που δηλώνουν συμμετοχή.

Σας παρακαλούμε να τηρείτε τους όρους συμμετοχής:

* Να γράφετε καθαρά και ευανάγνωστα όλα τα στοιχεία που ζητούνται.
* Να γίνεται χρήση κεφαλαίων γραμμάτων ή της γραμματοσειράς Τimes New Roman, όταν πρόκειται για κείμενο γραμμένο μέσω Η/Υ .

Είμαστε βέβαιοι ότι θα μας τιμήσετε με τη συμμετοχή σας!

Σας ευχαριστούμε εκ των προτέρων!

☺ **ΚΑΛΗ ΕΠΙΤΥΧΙΑ**! ☺

#### Ημερομηνίες Παράδοσης των Έργων:

Η τελευταία ημερομηνία αποστολής των έργων είναι η **30η Mαΐου 2024.**

Μετά την ημερομηνία αυτή δε θα γίνονται δεκτά άλλα έργα.

Σας παρακαλούμε φροντίστε εγκαίρως για την αποστολή των έργων σας.

**Αποστολή Βραβείων:**

Τα διπλώματα των βραβείων θα σταλούν ηλεκτρονικά. Για τον λόγο αυτό είναι απαραίτητη η αναγραφή του **email του διδασκάλου ή του σχολείου**.

### Αποστολή των έργων:

Παρακαλούμε το πακετάρισμα να γίνει με προσοχή χωρίς να τσακίζει το έργο.

Διεύθυνση Αποστολής :

|  |
| --- |
| ***ΜΟΥΣΕΙΟ ΚΑΙ ΑΚΑΔΗΜΙΑ******ΠΑΙΔΙΚΗΣ ΤΕΧΝΗΣ******Υπιάτρου Τριανταφυλλίδη 26 – Ξάνθη ΤΚ 67100******Πρόεδρο κα Μαυρογένη Λίτα******Τηλ.0030 25415 52228******E-mail:*** ***litamavrogeni@gmail.com*** |

**Πίνακας συμμετοχής :**

Παρακαλούμε συμπληρώστε τον παρακάτω πίνακα και κολλήστε τον στο πίσω μέρος κάθε έργου. Εάν συμπληρωθεί και εκτυπωθεί ηλεκτρονικά, παρακαλούμε να γίνει χρήση της **γραμματοσειράς Times New Roman**

-------------------------------------------------------------------------------------------------------

**11η Biennale 2024-2025 Θέμα:** **ΤΕΧΝΗΤΗ ΝΟΗΜΟΣΥΝΗ**

Όνομα μαθητού:----------------------------------------------------------------------------

Επώνυμο:------------------------------------------------------------------------------------

Ηλικία:

**ΔΙΕΥΘΥΝΣΗ ΣΧΟΛΕΙΟΥ ΟΤΑΝ Η ΑΠΟΣΤΟΛΗ ΓΙΝΕΤΑΙ ΑΠΟ ΤΟ ΣΧΟΛΕΙΟ:**

------------------------------------------------------------------------------------------------

Πόλη- Νομός

Όνομα/επώνυμο Δασκάλου---------------------------------------------------------------

------------------------------------------------------------------------------------------------

Το Email είναι απαραίτητο για να σταλούν τα Βραβεία:

-------------------------------------------------------------------------------------------------

ΤΗΛ. Επικοινωνίας: ---------------------------------------------------------------------

**11η Biennale 2024-2025 Θέμα:** **ΤΕΧΝΗΤΗ ΝΟΗΜΟΣΥΝΗ**

**ΔΙΕΥΘΥΝΣΗ ΚΑΤΟΙΚΙΑΣ ΟΤΑΝ Η ΑΠΟΣΤΟΛΗ ΓΙΝΕΤΑΙ ΙΔΙΩΤΙΚΑ:**

Όνομα μαθητού:-----------------------------------------------------------------------------

Επώνυμο:-------------------------------------------------------------------------------------

Πόλη- Νομός:--------------------------------------------------------------------------------

Τηλ.-------------------------------------------------------------------------------------------

Το Email είναι απαραίτητο για να σταλούν τα Βραβεία:

------------------------------------------------------------------------------------------------

**Προσοχή!!!** Όλα τα στοιχεία να συμπληρωθούν ηλεκτρονικά με την  **γραμματοσειρά Times New Roman**